Cuneiform Tablet Kt 94/k 637 (AKT 6b 391)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na pí-lá-aḫ-IŠTAR ù a-mur-IŠTAR a-na pí-lá-aḫ-IŠTAR qí-bi-ma um-ma en-um-a-šùr-ma 1 {TÚG}ra-qá-tám SIG₅ ša a-na ší-mì-im a-dí-na-ku-ni a-ḫi a-ta a-na ma-la a-we-lu-tí-kà ra-qá-tám dí-in-ma KÙ.BABBAR ku-nu-uk-ma KI a-mur-IŠTAR šé-bi-lam ù šu-ma ra-qá-tum lá ta-ad-na-at-ma a-dí-ni i-ba-ší ki-ma a ší-mì-ša ú-bu-lu KÙ.BABBAR i ra-ma-tí-kà i-dí-ma ku-nu-uk-ma a-mur-IŠTAR lu-ub-lam ù lu gi₅-mì-lúm i-a-tí ḫa-ra-ni a-na a-lim{ki} ù a-na-ku a-we-el gi₅-mì-lim a-mur-IŠTAR lá i-bi-a-at ṭur₄-da-šu šu-a-tí ú-qá-a-šu